section_heading: Kritike
paragraph_text: Film je dobio različite kritike. Roger Ebert mu je dao tri i pol zvjezdice od četiri i napisao: "Bigelow je zanimljiva redateljica za ovaj materijal. Zainteresirana je za način na koji njeni likovi žive opasno iz filozofskih razloga. Oni nisu ljudi od akcije, nego mislioci koji biraju akciju kao način da izraze svoja uvjerenja." U svojem osvrtu za The New York Times Janet Maslin hvali Reevesovu izvedbu: "Puno energije dolazi, iznenađujuće, od Gdina Reevesa, koji pokazuje priličnu disciplinu i domet. Lako se kreće između zakopčane vanjštine koja odgovara policijskoj priči i labavo povezanog nastupa njegovih komičnih uloga."The New York Times, Janet Maslin: Surf's Up For F.B.I. In Bigelow's 'Point Break', NY Times, 12. srpnja 1991. Entertainment Weekly je dao filmu ocjenu "C+", a Owen Gleiberman je napisao da Point Break čini od onih među nama koji ne žive za potragu za ultimativnom fizičkom jurnjavom da se osjećaju kao građani drugog reda. Film pretvara lakomislenu atletsku odvažnost u novi oblik aristokracije." U svom osvrtu za The Washington Post Hal Hinson je napisao: "Puno toga što Bigelow stavlja na filmsko platno potpuno zaobilazi mozak, ulazeći direktno u našu utrobu, crijeva. Scene surfanja su posebno veličanstveno snažne, čak izazivaju strahopoštovanje. Njezin film je gozba za oči, ali mi ne gledamo filmove samo očima. Ona nas zavodi, zatim pita da li želimo biti fufice." The Washington Post, Hal Hinson: Point Break, 12. srpnja 1991. Peter Travers iz časopisa Rolling Stone piše: "Bigelow ne može spriječiti da se film ne utopi u moru surferskog govora. Ali bez nje "Pakleni val" ne bi bio ništa više nego izgovor da gledamo zgodne dečke u ronilačkim odijelima."The Washington Post, Peter Travers: Point Break, 11. travnja 2001. USA Today je dao filmu dvije od četiri zvjezdice, a Mike Clark je napisao: "Njegov čisti organski materijal (zvukovi surfanja, skok padobranom, pucnjava u zatvorenom u sredini) je prvorazredan. Što se tiče stvari koje su još važnije (scenarij, gluma, redateljska kontrola, vjerodostojni odnosi između likova), Pakleni val iznenađuje. Dramski, natječe se s najnižim valom ove godine." USA Today, Mike Clark: "Point Break is a dramatic wipeout", 12. srpnja 1991. Richard Corliss iz časopisa Time je napisao: "Dakle, kako ocijeniti iznenađujuće napravljen film čija se radnja tako bezbrižno pridružuje mačo misticizmu da prijeti da se pretvori u beskrajan očaj? Izgled 10, Pamet 3."Time, Richard Corliss: Cinema, 22. srpnja 1991.